CELEX: E2012P0006
Language: hu
Date: 2012-06-19 00:00:00
Title: Az EFTA Felügyeleti Hatóság 2012. június 19-én benyújtott keresete a Norvég Királyság ellen (E-6/12. sz. ügy)

22.11.2012   
            
            
               HU
            
            
               Az Európai Unió Hivatalos Lapja
            
            
               C 360/6
            
         Az EFTA Felügyeleti Hatóság 2012. június 19-én benyújtott keresete a Norvég Királyság ellen
   (E-6/12. sz. ügy)
   2012/C 360/05
   Az EFTA Felügyeleti Hatóság 2012. június 19-én keresetet nyújtott be az EFTA-Bíróságon a Norvég Királyság ellen. Az EFTA Felügyeleti Hatóságot (35, Rue Belliard, 1040 Brüsszel, Belgium) meghatalmazotti minőségben Xavier Lewis és Fiona M. Cloarec képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               A Norvég Királyság azáltal, hogy hatályban tartja azt a közigazgatási eljárást, miszerint nem vizsgálja, hogy a Norvégián kívül a másik szülővel együttélő gyermek elsődlegesen a Norvégiában élő, a másik szülőtől különélő szülő eltartottja-e, megsérti az EGT-megállapodás VI. mellékletének 1. pontjában említett – az EGT-megállapodáshoz csatolt 1. jegyzőkönyvvel átvett – jogi aktus, a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK módosított tanácsi rendelet 76. cikkével együtt értelmezett 1. cikk f) pontjának i. alpontjának második mondatát.
            
         
               2.
            
            
               Rendelje el, hogy a Norvág Királyság fedezze az eljárás költségeit.
            
         
      Jogi és ténybeli háttér, valamint hivatkozott jogalapok:
   
   
               —
            
            
               Az 1408/71/EGK rendelet 7. fejezete szabályozza a családi ellátások koordinálását a több országot érintő esetekben.
            
         
               —
            
            
               Az 1408/71/EGK rendelet 1. cikke f) pontjának i. alpontjában található meghatározás szerint „családtag” a „családtagként meghatározott vagy elismert személy, vagy az a személy, akit a szociális ellátásról szóló jogszabályok (…) közös háztartásban élőként ismernek el; ha azonban az említett jogszabályok csak azt ismerik el családtagként vagy egy háztartásban élőként, aki az érintett munkavállalóval, önálló vállalkozóval vagy diákkal egy fedél alatt él, ezt a feltételt teljesítettnek kell tekinteni, ha az érintett személy elsődlegesen e személy eltartottja. (...)”.
            
         
               —
            
            
               Az EFTA Felügyeleti Hatóság álláspontja szerint az 1408/71/EGK rendelet 4. cikke (1) bekezdésének h) pontja értelmében a családi ellátások olyan ellátások, melyek célja, hogy „lehetővé tegyék az egyik szülő részére, hogy a kisgyermek nevelésének szentelje magát; és legfőképpen, hogy jutalmazzák egy gyermek felnevelésének szolgálatát; hogy fedezzék egy gyermek gondozásának és felnevelésének egyéb kiadásait; valamint hogy a lehetőségek függvényében csökkentsék a teljes munkaidőben történő alkalmazásból eredő jövedelem feladásával járó pénzügyi hátrányokat.
            
         
               —
            
            
               Az EFTA Felügyeleti Hatóság álláspontja szerint az 1408/71/EGK rendelet 73. és 74. cikkének célja, hogy biztosítsa a más EGT-tagállamban lakóhellyel rendelkező munkavállalók családjának az illetékes tagállam vonatkozó jogszabályai szerinti családi ellátásokat.
            
         
               —
            
            
               Az EFTA Felügyeleti Hatóság álláspontja szerint az az igazgatási gyakorlat, miszerint a több országot érintő esetekben a norvég hatóságok (konkrétan a Norvég Munkaügyi és Jóléti Szolgálat) azt vizsgálják, hogy a Norvégiában dolgozó szülőnek rendszerinti, a családjával együtt való tartózkodási helye a másik EGT-tagállamban van-e azokban az időszakokban, mikor nem Norvégiában dolgozik, és nem vizsgálják azt, hogy a gyermek „elsődlegesen a Norvégiában dolgozó szülő eltartottja-e”, sérti az 1408/71/EGK rendelet 76. cikkével együtt értelmezett 1. cikk f) pontjának i. alpontjának második mondatát.